Κωνσταντίνος Πνευματικός

Ο Κωνσταντίνος Πνευματικός (1928-1977) ήταν Έλληνας στρατιωτικός και νομάρχης. Ήταν αδερφός του βουλευτή Ευβοίας της Νέας Δημοκρατίας, Άγγελου Πνευματικού.

 Βιογραφικά στοιχεία 
Αποστρατεύτηκε από τη χούντα το 1968 με τον βαθμό του Ταγματάρχη."Πέθανε ο Νομάρχης Κώστας Πνευματικός", Ευβοϊκός Χρόνος, 14 Μαΐου 1977, σελ. 4. Μετά την αποστρατεία του διορίστηκε νομάρχης. 

Αρχικά, το 1974, διορίστηκε Νομάρχης Φθιώτιδας.

Το 1976 διορίστηκε Νομάρχης Έβρου.Νομάρχες Έβρου , ιστοσελίδα Περιφερειακής Ενότητας Έβρου.

Απεβίωσε εν ενεργεία σε ηλικία 49 ετών στις 11 Μαΐου 1977 όταν υπέστη έμφραγμα του μυοκαρδίου ενώ ανέβαινε τις σκάλες της οικίας του.Μακεδονία, φύλλο 12 Μαΐου 1977,  σελ. 3.. Για τις συνθήκες του θανάτου του, σύμφωνα με τον τοπικό Τύπο, ο νομάρχης ήταν απόστρατος Συνταγματάρχης Μηχανικού και υπέστη καρδιακή προσβολή στο Διδυμότειχο, χωρίς όμως να δώσει σημασία στους πόνους, καθώς συνέχισε να εργάζεται. Μετά την επιστροφή του στην Αλεξανδρούπολη υπέστη και δεύτερο έμφραγμα, οξύ αυτή τη φορά, το οποίο οδήγησε στον θάνατό του. Ελεύθερη Θράκη, 12 Μαΐου 1977, σελ. 1. Κηδεύτηκε πάνδημα στη Χαλκίδα στις 12 Μαΐου.

 Παραπομπές 

Κατηγορία:Νομάρχες Έβρου
Κατηγορία:Νομάρχες Φθιώτιδας
Κατηγορία:Έλληνες αξιωματικοί του Στρατού Ξηράς